Neal Petersen, Author at LitNet
Ek het my voorgraadse onderwysersopleiding aan die Randse Afrikaanse Universiteit (nou Universiteit van Johannesburg) gedoen waar ek my BScEd.-graad in November 1988 ontvang het. My onderwysloopbaan begin in 1989 waar ek Lewenswetenskappe en Fisiese Wetenskappe vir grade 10-12- leerders onderrig het. In 1993 verwerf ek my BSc honneursgraad aan die destydse Potchefstroomse Universiteit vir Christelike Hoër Onderwys (nou NWU). In 2004 aanvaar ek ŉ pos as dosent aan die Noordwes-Universiteit. In 2006 ontvang ek my MPhill in Leierskap in Onderwys aan die Universiteit van Stellenbosch en in 2011 my PhD aan die Universiteit van Johannesburg. Die titel van my proefskrif was: Onderrig en leer in die Lewenswetenskappe-klaskamer en implikasies vir professionele ontwikkeling van onderwysers. Ek doen tans my navorsing as lid van die navorsingsfokusarea- self-gerigte leer waar verskeie onderrigleer-strategieë aangewend word om student/onderwysers en leerders se selfgerigtheid in leer te bevorder. Die fokus van my navorsing is tans die professionele ontwikkeling van Natuurwetenskappe-onderwysers in selfgerigte leer en hoe om inheemsekennis in die kurrikulum te integreer. Sedert ek my PhD verwerf het, het ek die volgende navorsingsuitsette gelewer: een artikel as eerste outeur, 3 artikels as mede-outeur in geakkrediteerde tydskrifte; 2 hoofstukke in boeke as eerste outeur en 2 as mede-outeur; 1 referaat in ŉ geakkrediteerde konferensie prosedures (proceedings) as enkel outeur, 2 as eerste outeur en 3 as mede-outeur saam met my nagraadse studente; 2 plakkaat aanbiedings en 6 referate gelewer (1 as enkel outeur, 2 as eerste outeur en 3 as mede-outeur). Tot op hede het ek twee MEd studente begelei wat hul studies suksesvol voltooi het en is tans betrokke by die studiebegeleiding van vier MEd-studente en een PhD-student. Ek is ook die hoofnavorser van een NRF befondsde projek, en mede-navorser by nog 2 ander.